**Dyddiad cyhoeddi:** 14 Ebrill 2022

**Cais Rhyddid Gwybodaeth**

Diolch i chi am gysylltu â Trafnidiaeth Cymru (TrC). Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

Cost ychwanegol diogelwch allanol y mae TrC wedi’i hychwanegu ers dechrau’r pandemig.

**Ar ôl adolygu eich cwestiynau, rydyn ni’n gallu darparu’r wybodaeth ganlynol sy’n dilyn eich cwestiynau:**

Mae’r data isod yn nodi’r costau diogelwch blynyddol ar gyfer y flwyddyn cyn Covid ac yna’r ddwy flynedd yn ystod Covid ar draws y busnes cyfan. Dylid nodi bod dal angen y ddarpariaeth diogelwch ar gyfer cydymffurfio â gorchuddion wyneb tan 28 Mawrth 2022.

Blwyddyn £

2019/20 1,826,766

2020/21 7,480,668

2021/22 5,992,339

Dylid nodi hefyd bod amrywiaeth o resymau dros roi diogelwch ar waith, er enghraifft, rheoli torfeydd, cydymffurfio â gwisgo gorchudd wyneb, patrolau ymddygiad gwrth-derfysgaeth a chwiliadau/darpariaeth gwrth-derfysgaeth. Mae’r ffigurau a gyflwynir uchod yn gostau diogelwch ar gyfer pob rheswm ac nid ar gyfer cydymffurfio â gorchuddion wyneb yn unig.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".